แนวโน้ม SET ไซด์เวย์ดาวน์ แพนิกต่อ SVB-ซิกเนเจอร์แบงก์ล้ม
แนวโน้ม SET เช้าไซด์เวย์ดาวน์ เนื่องจากนักลงทุนยังกังวลเกี่ยวกับผลกระทบต่อภาคธนาคารที่จะเกิดขึ้นเป็นวงกว้าง หลัง SVB ปิดกิจการ ทำให้มีการโยกย้ายเข้าสู่สินทรัพย์ปลอดภัย อาจเห็นการปรับตัวลงได้ต่อ ให้แนวรับไว้ที่ 1,560-1,555 จุด และแนวต้าน 1,585 จุด
แนวโน้ม SET เช้าไซด์เวย์ดาวน์ เนื่องจากนักลงทุนยังกังวลเกี่ยวกับผลกระทบต่อภาคธนาคารที่จะเกิดขึ้นเป็นวงกว้าง หลัง SVB ปิดกิจการ ทำให้มีการโยกย้ายเข้าสู่สินทรัพย์ปลอดภัย อาจเห็นการปรับตัวลงได้ต่อ ให้แนวรับไว้ที่ 1,560-1,555 จุด และแนวต้าน 1,585 จุด
14 มี.ค. 2566

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้คาดแกว่งไซด์เวย์ดาวน์ สอดคล้องกับตลาดหุ้นอื่นในภูมิภาคเอเชีย เนื่องจากนักลงทุนยังอยู่ในโหมด Lift Off หรือโยกย้ายเงินเพื่อเข้าสู่สินทรัพย์ปลอดภัย ถึงแม้เมื่อวานนี้ ประธานาธิบดีโจ ไบเดน ผู้นำสหรัฐ กล่าวย้ำว่า ชาวอเมริกันสามารถมีความเชื่อมั่นต่อระบบธนาคาร หลังจากที่ทางการสหรัฐได้ออกมาตรการฉุกเฉินเพื่อช่วยเหลือผู้ที่ได้รับผลกระทบจากการปิดกิจการของซิลิคอน วัลเลย์ แบงก์ (Silicon Valley Bank) หรือ SVB และซิกเนเจอร์ แบงก์ (Signature Bank) หรือ SB แต่ก็ยังไม่สามารถเรียกความเชื่อมั่นของนักลงทุนให้กลับมาได้ ซึ่งจะเห็นได้ว่าตลาดหุ้นสหรัฐยังคงปรับตัวลงและอัตราผลตอบแทนพันธบัตรรัฐบาล (บอนด์ยีลด์) ก็ปรับตัวลงเช่นเดียวกัน
ขณะที่ในทางเทคนิคเมื่อวานนี้ SET ปรับตัวลงทำจุดต่ำสุดในรอบ 5 เดือน ทำให้มีแนวโน้มที่จะปรับตัวลงได้ต่อ ให้แนวรับไว้ที่ 1,560-1,555 จุด และแนวต้าน 1,585 จุด
 